rejauldu/bengali-wikipedia huggingface dataset:
গজারিয়া ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।   অবস্থান ও সীমানা  নরিসংদী জলার পলাশ উপেজলায়  বাঁ দিকে হারিধোয়া নদী, পূর্বে সিলেট মহাসড়ক, দক্ষিণে কালিবাড়ী, পশ্চিমে শীতললক্ষ্যা নদী   ইতিহাস    প্রশাসনিক এলাকা  ৯টি   আয়তন ও জনসংখ্যা  ১৩ বর্গ কিলোমিটার   শিক্ষা  শিক্ষার হার :৬০%  শিক্ষা প্রতিষ্ঠানঃ ৩৭টি   দর্শনীয় স্থান    জনপ্রতিনিধি  বর্তমান চেয়ারম্যানঃ জনাব জাকির হোসেন চৌধুরি +চেয়ারম্যানগণের তালিকাক্রমিক নাম  মেয়াদ ০১জনাব লাল মিয়া -০২জনাব বদুরুজ্জামান ভূঁইয়া -০৩জনাব জাকির হোসেন চৌধুরি২০২১-   আরও দেখুন    তথ্যসূত্র   বিষয়শ্রেণী:পলাশ উপজেলার ইউনিয়ন
নীরব মোদী ২০১০ খ্রিষ্টাব্দে প্রতিষ্ঠিত একটি হীরার গয়না বিক্রেতা সংস্থা; এর মালিক তথা প্রতিষ্ঠাতা নীরব মোদী। ক্রিস্টি এবং সোথবাই'জ ক্যাটালগস নামক সাময়িকীগুলোর প্রচ্ছদ পাতাতে নীরব মোদী প্রথম ভারতীয় হিসেবে নির্বাচিত হয়।  আর্থিক জালিয়াতি পাঞ্জাব ন্যাশনাল ব্যাংক (পিএনবি)-এ ১১ হাজার ৩০০ কোটি টাকার (₹) জালিয়াতি মামলায় তাকে তদন্ত করা হচ্ছে। নীরব মোদীর বিরুদ্ধে আর্থিক জালিয়াতির অভিযোগের প্রেক্ষাপটে বলিউডের অভিনেত্রী প্রিয়াঙ্কা চোপড়া এই সংস্থার সাথে কৃত তার চুক্তি বাতিলের বিষয়ে আইনগত মতামত খুঁজছেন। সংস্থাটির সদরদপ্তর ভারতের মুম্বাইতে অবস্থিত।   তথ্যসূত্র   বিষয়শ্রেণী:ভারতীয় গয়না বিক্রেতা বিষয়শ্রেণী:ভারতীয় বিলিয়নিয়ার
আটারকছড়া বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।   আয়তন  আটারকছড়া ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১২,১৭১জন। এর মধ্যে ৭,১৪৭জন বৌদ্ধ, ৪,৯৩৬জন মুসলিম, ষ ৪৮জন খ্রিস্টান, ৪০জন হিন্দুধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  লংগদু উপজেলার সর্ব-উত্তরে আটারকছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে মাইনীমুখ ইউনিয়ন ও কালাপাকুজ্যা ইউনিয়ন, পূর্বে বাঘাইছড়ি উপজেলার খেদারমারা ইউনিয়ন, উত্তরে খাগড়াছড়ি জেলার দীঘিনালা উপজেলার মেরুং ইউনিয়ন এবং পশ্চিমে খাগড়াছড়ি জেলার খাগড়াছড়ি সদর উপজেলার কমলছড়ি ইউনিয়ন ও মহালছড়ি উপজেলার ক্যায়াংঘাট ইউনিয়ন অবস্থিত।   প্রশাসনিক কাঠামো  আটারকছড়া ইউনিয়ন লংগদু উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজা নিয়ে গঠিত। এ ইউনিয়নের গ্রামগুলো হল:  ডানে আটারকছড়া  বামে আটারকছড়া  করল্যাছড়ি  শিলাছড়া  উল্টাছড়ি-১  উল্টাছড়ি-২  রবীন্দ্রলাল গ্রাম  পেরাছড়া  বানটতলাছড়া  সুপারীপাতাছড়া  লেমুছড়ি  উত্তর ইয়ারিংছড়ি  দক্ষিণ ইয়ারিংছড়ি  ভাঙ্গামুড়া-১  ভাঙ্গামুড়া-২  যাত্রামুড়া  করল্যাছড়ি বাঙ্গালী গ্রাম  ডানে আটারকছড়া বাঙ্গালী গ্রাম  গদাবান্যাছড়া  ছাদাড়াছড়া  খাগড়াছড়ি   শিক্ষা ব্যবস্থা  আটারকছড়া ইউনিয়নের সাক্ষরতার হার ৩৪.২৩%। এ উপজেলায় ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১কওমী মাদ্রাসা ও ১২টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  করল্যাছড়ি আর এস উচ্চ বিদ্যালয়   উত্তর ইয়ারিংছড়ি সেনা মৈত্রী নিম্ন মাধ্যমিক বিদ্যালয়   মধ্য ইয়ারিংছড়ি দারুল উলুম মাদরাসা   উল্টাছড়ি-১ সরকারি প্রাথমিক বিদ্যালয়  উল্টাছড়ি-২ সরকারি প্রাথমিক বিদ্যালয়  করল্যাছড়ি সরকারি প্রাথমিক বিদ্যালয়  গদাবান্যাছড়া সরকারি প্রাথমিক বিদ্যালয়  ডানে আটারকছড়া সরকারি প্রাথমিক বিদ্যালয়  দক্ষিণ ইয়ারিংছড়ি সরকারি প্রাথমিক বিদ্যালয়  বান্দরতলাছড়া সরকারি প্রাথমিক বিদ্যালয়  বামে আটারকছড়া সরকারি প্রাথমিক বিদ্যালয়  ভাঙ্গামুড়া মডেল সরকারি প্রাথমিক বিদ্যালয়  ভাঙ্গামুড়া সরকারি প্রাথমিক বিদ্যালয়  লেমুছড়ি সরকারি প্রাথমিক বিদ্যালয়  শিলাছড়া সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41406&union=06   যোগাযোগ ব্যবস্থা  লংগদু উপজেলা সদর থেকে আটারকছড়া ইউনিয়নে যোগাযোগের প্রধান সড়ক লংগদু-খাগড়াছড়ি সড়ক। যে কোন যানবাহনে যোগাযোগ করা যায়।   খাল ও নদী  আটারকছড়া ইউনিয়নের মধ্য দিয়ে প্রবাহিত হচ্ছে মাইনী নদী এবং দক্ষিণ-পূর্ব কোণায় রয়েছে কাপ্তাই হ্রদ। এছাড়া রয়েছে ডানে আটারকছড়া খাল ও বামে আটারকছড়া খাল।   হাট-বাজার  আটারকছড়া ইউনিয়নের প্রধান ৩টি হাট-বাজার হল করল্যাছড়ি বাজার, বটতলা বাজার এবং ইয়ারিংছড়ি বাজার।   দর্শনীয় স্থান   করল্যাছড়ি বটতলা ও ডাঙ্গা বাজার  করল্যাছড়ি ৩ ব্রীজ  কাপ্তাই হ্রদ   জনপ্রতিনিধি   বর্তমান চেয়ারম্যান: মঙ্গল কান্তি চাকমা   আরও দেখুন   লংগদু উপজেলা  লংগদু থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:লংগদু উপজেলার ইউনিয়ন
ইন্টিমেশনস হলো লেখিকা জেডি স্মিথের ২০২০ সালে রচিত প্রবন্ধসমূহের একটি সংকলন। স্মিথ তাঁর বইটি যুক্তরাষ্ট্রে কোভিড-১৯ এর বৈশ্বিক মহামারি এর সূচনাকালে লেখা শুরু করেন এবং জর্জ ফ্লয়েড হত্যাকাণ্ডের পরপরই শেষ করেন।  প্রবন্ধগুলোতে সৃজনশীল রচনা, মহামারি (কোভিড-১৯), জর্জ ফ্লয়েড হত্যাকাণ্ড ইত্যাদি বিষয় নিয়ে আলোচনা করা হয়েছে। __TOC__   গ্রহণীয়তা  কন্সট্যান্স গ্রেডি, ভক্স এর ওয়েবসাইটের একজন লেখক, স্মিথের বর্তমান বিষয়াদি নিয়ে লেখা প্রবন্ধগুলোকে "সহজীকৃত" বলেছেন এবং লেখালেখির ধরন ও পদ্ধতি সংক্রান্ত ক্ষেত্রে সংকলনটিকে শ্রেষ্ঠ বলেছেন।  সাহিত্যবিষয়ক মূল্যায়ন সংগ্রহকারী বুক মার্কস অনুসারে, বইটি অধিকাংশ ক্ষেত্রেই "রেভ" বা উৎসাহব্যঞ্জক মূল্যায়ন পেয়েছে।   তথ্যসূত্র   বিষয়শ্রেণী:পেঙ্গুইন বুক্‌সের বই
কোট ফাত্তা () ভারতের পাঞ্জাব রাজ্যের বাথিন্দা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কোট ফাত্তা শহরের জনসংখ্যা হল ৬৪৯৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫১%। পুরুষদের মধ্যে সাক্ষরতার হার ৫৮% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে কোট ফাত্তা এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
ঘাগ্গা () ভারতের পাঞ্জাব রাজ্যের পাতিয়ালা জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ঘাগ্গা শহরের জনসংখ্যা হল ৮২১২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৯%। পুরুষদের মধ্যে সাক্ষরতার হার ৫৬% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে ঘাগ্গা এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:পাতিয়ালা জেলার শহর ও নগর
উত্তরপ্রদেশ দিবস () বা ইউপি দিবস-কে ভারতের উত্তরপ্রদেশ রাজ্যের প্রতিষ্ঠাবার্ষিকী হিসাবে পালন করা হয়। প্রতিবছর ২৪ জানুয়ারি দিবসটি পালিত হয়।    ইতিহাস  ১৯৫০ সালের ২৪ জানুয়ারিতে আগ্রা ও অওধ যুক্ত প্রদেশের নামবদল করে প্রদেশটির নামকরণ করা হয় উত্তর প্রদেশ। এর উপর ভিত্তি করে ২০১৭ সালের মে মাসে উত্তরপ্রদেশ সরকার প্রতি বছর ২৪ জানুয়ারি উত্তরপ্রদেশ দিবস বা ইউপি দিবস পালনের ঘোষণা করে।  এই দিবস উদযাপনের প্রস্তাব করেছিলেন রাজ্যপাল রাম নায়েক ।    আরও দেখুন   উত্তরপ্রদেশের ইতিহাস  বিহার দিবস  ওড়িশা দিবস   তথ্যসূত্র   বিষয়শ্রেণী:জানুয়ারি উদ্‌যাপন বিষয়শ্রেণী:উত্তরপ্রদেশের সংস্কৃতি বিষয়শ্রেণী:ভারতের রাজ্য প্রতিষ্ঠাবার্ষিকী
উত্তরা উন্নিকৃষ্ণন (জন্ম ২০০৪) একজন ভারতীয় নেপথ্য সঙ্গীতশিল্পী। ২০১৫ সালে তিনি ২০১৪ সালের তামিল চলচ্চিত্র সাইভামের "আজাগু" (সুন্দর) গানের জন্য ৬২ তম জাতীয় চলচ্চিত্র পুরস্কারে শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন, এই পারিবারিক নাটকীয়তাপূর্ণ চলচ্চিত্রটি পরিচালনা করেন এ. এল. বিজয়। তিনি মাত্র সাত বছর বয়সে এই গানটি রেকর্ড করেছিলেন। জাতীয় চলচ্চিত্র পুরস্কারের ইতিহাসে তিনি সবচেয়ে কমবয়সে, ১০ বছর বয়সে এই পুরস্কারট লাভ করেন। "62nd National Film Awards: Complete list of winners" . IBN Live. 24 March 2015. Retrieved 24 March 2015.   জীবনী  উত্তরা উন্নিকৃষ্ণন কর্ণাটকীয় ধ্রুপদী গায়ক পি. উন্নিকৃষ্ণন এবং ভরতনাট্যম নৃত্যশিল্পী প্রিয়া উন্নিকৃষ্ণনের মেয়ে। তার বাবা একাধিক বার শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। ১৯৯৫ সালে তিনি তামিল গান "এন্নাভালে আদি এন্নাভালে" এবং "উয়িরুম নীয়ে" গেয়ে তার অভিষেকেই প্রথমবার জাতীয় চলচ্চিত্র পুরস্কার অর্জন করেন।   উত্তরা মাত্র ছয় বছর বয়সে সুধা রাজার কাছ থেকে কর্ণাটকীয় সংগীত শিক্ষা শুরু করেন। তিনি লেডি আন্দাল স্কুল এবং এপিএল গ্লোবাল স্কুলে পড়াশোনা করেছেন। তামিল সংগীত ছাড়াও তিনি পশ্চিমা (ধ্রুপদী, রক এবং পপ) উপভোগ করেন এবং এই সমস্ত ঘরানার উপর দক্ষতা অর্জন করতে চান।    সঙ্গীত  "আজাগু" (সুন্দর) রাগ কানাদা ভিত্তিক এবং এর সুর রচনা করেন জি. ভি. প্রকাশ কুমার। গানটির কথা লিখেছেন না. মুথুকুমার, তিনি সেরা গীতিকার হিসেবে জাতীয় চলচ্চিত্র পুরষ্কারও পেয়েছেন।  গানটিতে তার চারপাশের সৌন্দর্য্য সম্পর্কে একটি শিশুর উপলব্ধি বর্ণনা করা হয়েছে। উত্তরা উন্নিকৃষ্ণন যখন গোলু উৎসব চলাকালীন তার মা প্রিয়া উন্নিকৃষ্ণনের সাথে কর্ণাটকীয় সংগীতশিল্পী সাইন্ধভীর বাড়িতে গিয়েছিলেন, তখন তিনি গানের কয়েকটি লাইন গেয়েছিলেন। এর কয়েক মাস পরে সাইন্ধভীর স্বামী জি. ভি. প্রকাশ কুমার উত্তরা উন্নিকৃষ্ণনকে সাইভামের জন্য একক সুর বেঁধে নেওয়ার আহ্বান জানান।  ২০১৩ সালে আট বছর বয়সে শিশু অভিনেতা সারা অর্জুনের জন্য উত্তরা গানটি রেকর্ড করেন।  ‘আজাগু’ ছাড়াও তিনি আরও দুটি তামিল গান গেয়েছেন।   অনেক লোকের প্রশংসায় প্রশংসিত হওয়ার সময়, গায়ক প্রদীপ সোমাসুন্দরন জুরির নির্বাচনের সমালোচনা করেন এবং গীতটিকে মাত্রা সংশোধক সফ্টওয়্যার ব্যবহারের মাধ্যমে ব্যাপক পরিবর্তন করা হয়েছে বলে তিনি অভিহিত করেন।  উত্তরা এর পরে জি. ভি. প্রকাশ কুমারের সাথে থেরি চলচ্চিত্রে "এনা মীনা টেকা" গানে কাজ করেন।  তিনি ফ্লাওয়ার্স টিভিতে সম্প্রচারিত মালায়ালাম টিভি সিরিজ মুনুমানি -তে মুনুমানি কুঞ্জলে শিরোনামের গানটিতেও কণ্ঠ দিয়েছেন। তিনি তার বাবার মতো কর্ণাটকীয় সংগীতানুষ্ঠান করাও শুরু করেছেন। ২০১৭ সালে কানাডার ইজানাদু সংবাদপত্রের (প্রাইভেট লিমিটেড) প্রতিষ্ঠা বার্ষিকীতে তার সাম্প্রতিক উপস্থাপনা দর্শকদের কাছে ভূয়সী প্রশংসিত হয়েছে।   তথ্যসূত্র    বহিঃসংযোগ   বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:চেন্নাইয়ের সঙ্গীতশিল্পী বিষয়শ্রেণী:তামিলনাড়ুর নারী সঙ্গীতজ্ঞ বিষয়শ্রেণী:ভারতীয় নেপথ্য গায়িকা বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:২১শ শতাব্দীর ভারতীয় গায়ক
নাজমা শামীমা লাইজু বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক ছিলেন, যিনি সংরক্ষিত মহিলা আসনের সংসদ সদস্য ছিলেন। তিনি বৃহত্তর রাজশাহী ও বৃহত্তর দিনাজপুর জেলার নারী সংসদ সদস্য হিসেবে মনোনীত হয়েছিলেন। জন্ম ও পড়াশোনা নাজমা শামিমা লাইজুর পৈতৃক নিবাস বাংলাদেশের দিনাজপুর জেলায়। তার বাবার সরকারি চাকরির সুবাদে বাংলাদেশের বিভিন্ন এলাকায় তিনি বাস করেছেন। ১৯৬৫ সালে তিনি রাজশাহীতে আসেন এবং রাজশাহী কলেজে ভর্তি হন। এরপর ১৯৬৮ সালে মাস্টার্সে ভর্তি হন রাজশাহী বিশ্ববিদ্যালয়ে।  রাজনৈতিক জীবন  নাজমা শামীমা লাইজু ১৯৬২ সালে দশম শ্রেণির ছাত্রী থাকাকালে 'শরীফ শিক্ষা কমিশন রিপোর্ট বাতিল' আন্দোলনে সক্রিয়ভাবে যুক্ত হয়ে পড়েন। ১৯৬৪ সালে তাদের বাড়িতেই ফরিদপুর রাজেন্দ্র কলেজ ছাত্রলীগ প্রতিষ্ঠিত হয়। ময়মনসিংহে থাকাকালীন তিনি সৈয়দ নজরুল ইসলামের তত্ত্বাবধানে রাজনীতি চর্চার সুযোগ লাভ করেন। রাজশাহী বিশ্ববিদ্যালয়ে পড়ার সময় ১৯৬৯-৭০ সালে তার নেতৃত্বে বিশ্ববিদ্যালয়টির তখনকার একমাত্র মহিলা হল 'মুন্নুজান হল' এ ছাত্রলীগের প্রভাব প্রতিষ্ঠিত হয়। এছাড়া তিনি  ৬ দফা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে সংগঠক হিসেবে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। যদিও মহান মুক্তিযুদ্ধ চলাকালে তিনি সন্তানসম্ভবা থাকায় সরাসরি যুদ্ধক্ষেত্রে যোগ দিতে পারেন নি, তবে সংগঠক হিসেবে বিভিন্ন ভূমিকা পালন করেন। ১৯৭৩ সালে প্রথম জাতীয় সংসদের মহিলা আসন-২ থেকে তিনি বাংলাদেশ আওয়ামী লীগের মনোনীত সংসদ সদস্য ছিলেন।  পার্লামেন্টারি ডেলিগেশন স্বাধীনতা পরবর্তী সময়ে সোভিয়েত ইউনিয়ন বা বর্তমান রাশিয়া বাংলাদেশের সবচেয়ে গুরুত্বপূর্ণ বন্ধু রাষ্ট্র ছিলো। বঙ্গবন্ধু শেখ মুজিবর রহমান সরকার তাকে পার্লামেন্টারি ডেলিগেশনের সদস্য হিসেবে সোভিয়েত ইউনিয়নে প্রেরণ করেন। তার এই সফর কূটনৈতিকভাবে বাংলাদেশের জন্য অত্যন্ত গুরুত্বপূর্ণ ছিলো। প্রবাস জীবন ১৯৭৫ সালের ১৫ই আগস্ট বঙ্গবন্ধু শেখ মুজিবর রহমান সপরিবারে নিহত হওয়ার পর তিনি প্রকাশ্য রাজনীতি থেকে কিছুটা নিষ্ক্রিয় হয়ে পড়েন। এর কিছুদিন পর তিনি আমেরিকায় প্রবাস জীবন লাভ করেন। আমেরিকার শিকাগোতে 'বঙ্গবন্ধু এভিনিউ' নামে যে সড়কটি রয়েছে, তার নামকরণের ক্ষেত্রে নাজমা শামীমা লাইজুর ভূমিকা রয়েছে।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:প্রথম জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:১ম জাতীয় সংসদের সংরক্ষিত মহিলা আসনের সদস্য
মোহাম্মদ আব্দুল মান্নান (২ ডিসেম্বর ১৯৩২ — ১৬ জুলাই ২০১৬) হলেন একজন বাংলাদেশী রাজনীতিবিদ ও শিক্ষাবিদ। তিনি বাংলাদেশ আওয়ামী লীগের উপদেষ্টা মণ্ডলীর সদস্য ও সাবেক সংসদ সদস্য ছিলেন। শিক্ষা ক্ষেত্রে তার অবদানের জন্য ২০১৫ সালে বাংলাদেশ সরকার তাকে একুশে পদকে ভূষিত করে।   প্রাথমিক জীবন  এম এ মান্নান ১৯৩২ সালের ২ ডিসেম্বর কিশোরগঞ্জ জেলার কটিয়াদী উপজেলায় জন্মগ্রহণ করেন, তার পিতার নাম আম্বর আলী ও মাতার নাম সখিনা বেগম। তিনি ১৯৮৭ সালে বাংলাদেশ কলেজ অব ফিজিসিয়ানস অ্যান্ড সার্জনস থেকে ইন্টারনাল মেডিসিনে এফসিপিএস ডিগ্রি লাভ করেন।   কর্মজীবন  মান্নান ২০০১ অষ্টম জাতীয় সংসদ নির্বাচনে বাংলাদেশ আওয়ামী লীগের মনোনয়নে কিশোরগঞ্জ-২ (কটিয়াদী-পাকুন্দিয়া) থেকে প্রথম বার সংসদ সদস্য নির্বাচিত হন এবং ২০০৮ সালে নবম জাতীয় সংসদ নির্বাচনে তিনি একই আসন থেকে দ্বিতীয় বারের জন্য পুনরায় সংসদ সদস্য নির্বাচিত হন। তিনি ২০০৮-২০১৪ পর্যন্ত মহিলা ও শিশু বিষয়ক মন্ত্রণালয় এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। তিনি ইন্সটিটিউট অব পোস্ট গ্রাজুয়েশন অ্যান্ড মেডিকেল রিসার্চ (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) এর নিউরোলজি বিভাগের প্রতিষ্ঠাতা বিভাগীয় প্রধান ছিলেন। তিনি নিউরোলজি ফাউন্ডেশন, ঢাকা এবং বাংলাদেশ এপিলেপসি অ্যাসোসিয়েশনের প্রতিষ্ঠাতা সভাপতি ছিলেন। তিনি বাংলাদেশ ট্যুরিজমের প্রতিষ্ঠাতা ছিলেন। এছাড়া তিনি কটিয়াদীতে নারী শিক্ষা প্রসারের জন্য ডাঃ আব্দুল মান্নান মহিলা কলেজ প্রতিষ্ঠা করেছেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:একুশে পদক বিজয়ী বিষয়শ্রেণী:বনানী কবরস্থানে সমাধিস্থ বিষয়শ্রেণী:বাংলাদেশ আওয়ামী লীগের রাজনীতিবিদ
ডান|থাম্ব|220x220পিক্সেল|ডেলো পাহাড় উপরে অবস্থিত  ডেলো হাউজিং। পাহাড়ের উপরে দুটি জলাশয় দেখা যায় একটি বাগানের সুন্দর ভূদৃশ্যের সাথে। থাম্ব|220x220পিক্সেল|দুরপিন হিল থেকে ডেলো পাহাড় এবং কালিম্পং-এর দৃশ্য। ডেলো হিল কালিম্পং শহরে অবস্থিত দুটি পর্বতমালার মধ্যে একটি। ডুরপিন এবং ডেলোপাহাড় দুটিকে    সংযুক্তকারী একটি শৈলশিরার উপর কালিম্পং শহরটি অবস্থিত। সমুদ্রসমতল থেকে পাহাড়ের উচ্চতা ১,৭০৪ মিটার (৫,৫৯০ ফুট) এবং এটি কালিম্পং শহরের সর্বোচ্চ স্থান। পাহাড়টি শহরের উত্তর-পূর্ব দিকে অবস্থিত। শহরে প্রধান পানীয় জলের উৎস হিসাবে কাজ করে তিন জলের জলাধার, যার মধ্যে দুটি এই পাহাড়ের উপরে উপস্থিত। কালিম্পং শহরে রেলি উপত্যকা, তিস্তা নদী এবং এর উপত্যকাগুলির আশেপাশের গ্রামগুলি এই স্থান থেকে দেখা যায়।   কুয়াশা মুক্ত দিনে এই পাহাড় থেকে পশ্চিম সিক্কিমের তুষারাবৃত পাহাড়গুলিও দৃশ্যমান হয়। এই পাহাড়ের শীর্ষস্থানে বহিরাগত ফুলের সম্ভার যুক্ত কটি পার্ক রয়েছে, যা বিনোদনের উদ্দেশ্যে নির্মিত। পার্কটি পর্যটকদের পাশাপাশি স্থানীয়দের জন্য একটি জনপ্রিয় পিকনিক স্পট। পার্কের কাছাকাছি একটি হিন্দু মন্দিরও এখানকার জনপ্রিয় পরিদর্শন কেন্দ্র। সামগ্রিকভাবে ডেলো পাহাড়টি কালিম্পং শহর এবং এর পার্শ্ববর্তী পাহাড়গুলির ৩৬০ ডিগ্রী দৃশ্যের একটি দৃশ্যমান দৃশ্য সরবরাহ করে।   তথ্যসূত্র   বিষয়শ্রেণী:পশ্চিমবঙ্গের পাহাড় বিষয়শ্রেণী:অপর্যালোচিত অনুবাদসহ পাতা
ফেরলঁ সিনা মঁদি (, ; জন্ম: ৮ জুন ১৯৯৫; ফেরলঁ মঁদি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০০২–০৩ মৌসুমে, ফরাসি ফুটবল ক্লাব একেভিয়ির যুব পর্যায়ের হয়ে খেলার মাধ্যমে মঁদি ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁ, মন্তোয়া এবং ল্য আভ্রের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, ফরাসি ক্লাব ল্য আভ্র যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; ল্য আভ্র যুব দলের হয়ে তিনি ৫৬ ম্যাচে ১টি গোল করেছেন। ২০১৪–১৫ মৌসুমে তিনি ল্য আভ্রের মূল দলে যোগদান করেছেন। ল্য আভ্রে ৩ মৌসুম অতিবাহিত করার পর প্রায় ৫ মিলিয়ন ইউরোর বিনিময়ে লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৯ ম্যাচে ৩টি গোল করেছেন। ২০১৯–২০ মৌসুমে, তিনি প্রায় ৪৮ মিলিয়ন ইউরোর বিনিময়ে লিওঁ হতে স্পেনীয় ক্লাব রিয়াল মাদ্রিদে যোগদান করেছেন।  মঁদি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। ব্যক্তিগতভাবে, মঁদি বেশ কিছু পুরস্কার জয়লাভ করেছেন, যার মধ্যে টানা দুই মৌসুমে ইউএনএফপি-এর মৌসুমের সেরা দলে অন্তর্ভুক্তি অন্যতম। দলগতভাবে, মঁদি এপর্যন্ত ২টি শিরোপা জয়লাভ করেছেন, যার উভয়ই রিয়াল মাদ্রিদের হয়ে জয়লাভ করেছেন।  প্রারম্ভিক জীবন ফেরলঁ সিনা মঁদি ১৯৯৫ সালের ৮ই জুন তারিখে ফ্রান্সের মোলাঁ-অঁ-ইভলিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ২০শে নভেম্বর তারিখে, মাত্র ২৩ বছর ৫ মাস ১২ দিন বয়সে, বাম পায়ে ফুটবল খেলায় পারদর্শী মঁদি উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ফ্রান্স ১–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মঁদি মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ফ্রান্স  ২০১৮  ১  ০ ২০১৯  ৩  ০ ২০২০  ৩  ০ সর্বমোট  ৭  ০  তথ্যসূত্র  বহিঃসংযোগ                     বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ফরাসি পুরুষ ফুটবলার বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ল্য আভ্র অ্যাথলেটিক ক্লাবের খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক
পালবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল৷‌ ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগর ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। লোকালয়টি চেন্নাইয়ের আদিয়ার থেকে ছয় কিলোমিটার দক্ষিণে ইস্ট কোস্ট রোডের উপর অবস্থিত।  জনতত্ত্ব ২০০১ খ্রিস্টাব্দের জনগণনা অনুসারে পালবক্কমের জনসংখ্যা ছিল ১৪,৩৬৯ জন। কিন্তু তৎপরবর্তী দশ বছরে জনসংখ্যা প্রায় দ্বিগুণ হয়।  ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২৬,৭৬৬ জন, যেখানে পুরুষ ১৩,৪৯৯ জন ও নারী ১৩,২৯৭ জন অর্থাৎ প্রতি হাজার পুরুষে ৯৮৩ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,১৭৮ জন যেখানে শিশুপুত্র সংখ্যা ১,৫৮৬ জন এবং শিশুকন্যা সংখ্যা ১,৫৯২ জন। জনসংখ্যা অনুপাতে শিশু ১১.৮৭ শতাংশ। শহরটির সাক্ষরতার হার ছিল ৯০.০২ শতাংশ যেখানে পুরুষ সাক্ষরতার হার ৯৪.০৩ শতাংশ ও নারী সাক্ষরতার হার ৮৫.৯৪ শতাংশ। শহরে মোট পরিবার সংখ্যা ৬,৮০৭ টি।https://www.census2011.co.in/data/town/629383-palavakkam-tamil-nadu.html  অভিগম্যতা পালবক্কমো থেকে বা পালবক্কম পর্যন্ত চেন্নাই এমটিসির বহু বাস পরিষেবা চালু রয়েছে। এটি তিরুবান্মিয়ুরের বেশ কাছে অবস্থিত হওয়ায় বিভিন্ন আইটি পার্ক ও টাইডেল পার্ক সহজে গমনীয়।  শিক্ষাপ্রতিষ্ঠান চেন্নাইয়ের সর্বপ্রথম আন্তর্জাতিক বিদ্যালয় হল জার্মান ইন্টারন্যাশনাল স্কুল চেন্নাই, এটিি পালবক্কমে আন্না সালাইয়ের পাশে অবস্থিত।"Contact Info ." German International School Chennai. Retrieved on 11 February 2015. "4/391 Ram Garden Anna Salai Palavakkam Chennai 600 041"  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
ফ্রেডেরিক ডেভিড মর্গ্যান, ওবিই, ডিএল (জন্ম: ৬ অক্টোবর, ১৯৩৭) ট্রেডেগার এলাকায় জন্মগ্রহণকারী ওয়েলসের ক্রিকেট প্রশাসক ও সাবেক আইসিসি সভাপতি। এরপূর্বে তিনি ইংল্যান্ড এবং ওয়েলস ক্রিকেট বোর্ড ও গ্ল্যামারগন কাউন্টি ক্রিকেট ক্লাবের চেয়ারম্যান ছিলেন। বর্তমানে ডেভিড মর্গ্যান মেরিলেবোন ক্রিকেট ক্লাবের সভাপতির দায়িত্ব পালন করছেন।   কর্মজীবন  ১৯৯৩ সালে গ্ল্যামারগন ক্রিকেট ক্লাবের সাবেক চেয়ারম্যান টনি লুইসের স্থলাভিষিক্ত হন ও ১৯৯৭ সাল পর্যন্ত এ পদে ছিলেন। তারপর তিনি ইসিবি বোর্ডের চেয়ারম্যান লর্ড ম্যাকলারিনের সহকারী হিসেবে যোগ দেন। ২০০২ সালে ম্যাকলারিন দায়িত্ব ছেড়ে দিলে মর্গ্যান নির্বাচনে প্রতিদ্বন্দ্বিতা করেন। অক্টোবর, ২০০২ সালে নতুন চেয়ারম্যান হিসেবে নির্বাচিত হন। প্রতিদ্বন্দ্বী প্রার্থী মাইক সোপারের বিপক্ষে অবস্থান নিয়ে ১১ ভোটের আটটি ভোট লাভ করেন।David Morgan to become new ECB chairman , Cricinfo, Retrieved on 19 January 2009Morgan confirmed as ECB Chairman , Cricinfo, Retrieved on 19 January 2009 কিন্তু, ২০০৪ ও ২০০৬ সালে নির্বাচনে তার বিপক্ষে কেউ প্রতিদ্বন্দ্বিতা না করায় পুণঃনির্বাচিত হন তিনি।Morgan stands unopposed as ECB chairman , Cricinfo, Retrieved on 19 January 2009Morgan re-elected ECB chairman , Cricinfo, Retrieved on 19 January 2009 ২০০১ সাল থেকে ইউরোপিয়ান ইলেকট্রিক্যাল স্টিলসে বাণিজ্যিক পরিচালক হিসেবে ব্যবসায়ে সম্পৃক্ত রয়েছেন ডেভিড মর্গ্যান।HCS Newsletter No.259 - December 2005 , CricketArchive, Retrieved on 19 January 2009   আইসিসি সভাপতি  ২০০৭ সালে আইসিসি’র সভাপতি প্রার্থী হিসেবে নির্বাচনে অংশগ্রহণ করেন। প্রতিদ্বন্দ্বী প্রার্থী শরদ পওয়ারের সাথে সমানসংখ্যক ভোট লাভ করায় শর্ত মোতাবেক উভয়েই সভাপতি হিসেবে দায়িত্ব পান। জুন, ২০০৮ সালে মর্গ্যান দুই বছরের জন্য ও পরবর্তীকালে পওয়ার তার সভাপতির পদ অলঙ্কৃত করেন।Morgan to succeed Mali as president , Cricinfo, Retrieved on 19 January 2009  ২০০৮ সালে ক্রিকেটে অমূল্য সেবা প্রদান করায় তাকে ওবিই পদবীতে ভূষিত করা হয়।Test matches will survive Twenty20 - Morgan , Cricinfo, Retrieved on 19 January 2009 ২০১৪-১৫ মৌসুম থেকে মেরিলেবোন ক্রিকেট ক্লাবের সভাপতির দায়িত্ব পালন করছেন।   তথ্যসূত্র    আরও দেখুন   আ হ ম মোস্তফা কামাল  মেরিলেবোন ক্রিকেট ক্লাব  আইসিসি সভাপতিদের তালিকা   বহিঃসংযোগ    ECB Factfile  বিষয়শ্রেণী:১৯৩৭-এ জন্ম বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:আইসিসি সভাপতি বিষয়শ্রেণী:ওয়েলসীয় ক্রিকেট প্রশাসক বিষয়শ্রেণী:জীবিত ব্যক্তি বিষয়শ্রেণী:মেরিলেবোন ক্রিকেট ক্লাবের সভাপতি বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার